open-index/open-wikipedia-markdown huggingface dataset:
తల్లాప్రగడ విశ్వసుందరమ్మ

**తల్లాప్రగడ విశ్వసుందరమ్మ,** (1899 మార్చి 6, - 1949 ఆగష్టు 30) ప్రముఖ స్వాతంత్ర్య సమరయోధురాలు, తెలుగు రచయిత్రి.

## జీవిత చరిత్ర
### బాల్యం, వివాహం
ఈమె 1899, మార్చి 6 వ తేదీన పశ్చిమ గోదావరి జిల్లా భీమవరం తాలూకాలోని ఉండి గ్రామంలో మల్లవరపు శ్రీరాములు, సీతమ్మ దంపతులకు జన్మించింది. ఈమెకు 9వ ఏట తల్లాప్రగడ నరసింహశర్మతో వివాహం జరిగింది. పండితులైన తన తండ్రి వద్దనే ఉండి ఉభయ భాషా ప్రవీణ, సాహిత్య శిరోమణి పరీక్షలు చదివింది. 16 సంవత్సరాల వయసులో భర్త దగ్గరకు కాకినాడ వచ్చింది. ఆ కాలంలో నరసింహశర్మ పిఠాపురం రాజావారు నడిపే అనాథ శరణాలయానికి సూపరింటెండెంటుగా ఉన్నారు. 
### కాంగ్రెస్ ఉద్యమంలోకి
1921లో దంపతులిద్దరూ రాజకీయాల వైపు ఆకర్షితులై విజయవాడలో జరిగిన కాంగ్రెస్ సమావేశాలకు హాజరయ్యారు. ఆ తర్వాత, శాసనోల్లంఘన, విదేశీ వస్త్ర దహనాలు, వస్తు బహిష్కరణ వంటి కార్యక్రమాలలో పాల్గొన్నారు. 1921లో అహమ్మదాబాదు కాంగ్రెస్కు వెళ్లి అక్కడ సబర్మతీ ఆశ్రమానికి వెల్లి, గాంధీజీని దర్శించుకున్నారు. తిరిగివచ్చిన పిమ్మట వారిరువురూ స్థిరపడి ఒకచోట కార్యక్రమాలు నిర్వహించాలనుకొని రాజమండ్రి గోదావరి తీరాన "ఆనంద నికేతనాశ్రమం" 1923లో స్థాపించారు. అస్పృశ్యతా నివారణ, స్త్రీ జనాభ్యుదయం, నూలు వడకడం, ఖాదీ నేయడం, అనాథలను ఆదరించడం వంటి కార్యకలాపాలు ఈ ఆశ్రమం ద్వారా సాదించారు.

### ఉప్పుసత్యాగ్రహం, క్విట్ ఇండియా
1930లో ఉప్పు సత్యాగ్రహంలో పాల్గొని చురుకుగా పాల్గొని, శాసనధిక్కారం చేసి, బహిరంగంగా విదేశ వస్తు దుకాణాల వద్ద పికెటింగులు చేసి, 1930లో జైలుకి వెళ్ళి 6 నెలలు శిక్షను అనుభవించారు. 1932లో శాసనోల్లంఘనం రెండవ ఘట్టం సమయంలో ప్రభుత్వం దమననీతిని అవలంబించింది. సభలు, సమావేశాలను నిషేధించింది. ఆజ్ఞల్ని ఉల్లంఘించి తెనాలిలో మండల కాంగ్రెస్ సభను జరిపారు. మరో 6 నెలలు జైలుశిక్షను రాయవెల్లూరులో అనుభవించారు. 1942 క్విట్ ఇండియా ఉద్యమం సమయంలో ప్రభుత్వం ఆనంద నికేతనాశ్రమాన్ని స్వాధీనపరుచుకుంది..

జాతీయోద్యమ కాలంలో జైలులో ఉన్న స్త్రీలందరూ సీతాలే - అని జైలు జీవితాన్ని వర్ణించిన కవయిత్రి తల్లాప్రగడ విశ్వసుందరమ్మ .

## రచన రంగం
1920 - 1949 మధ్యకాలంలో ఈమె రాసిన 125 పద్యాలను ఆమె మరణానంతరం 1973లో ఆమె సోదరులు "కవితా కదంబం" అనే పేరిట ఒక సంపుటిగా ప్రచురించారు.  ఈమె అభ్యుదయ దృక్పథం ఉన్న కవయిత్రి. ఆమె మంచి వక్తగా పేరుపొందారు. "వైతాళికులు" సంకలనంలో ఈమె కవితలు చోటుచేసుకున్నాయి.

## మరణం
ఈమె 1949, ఆగష్టు 30 తేదీన స్వర్గస్తులయ్యారు.

## ఇవి కూడా చూడండి

* తల్లాప్రగడ ప్రకాశరాయుడు
* తల్లాప్రగడ సూర్యనారాయణరావు
* తల్లాప్రగడ సుబ్బారావు
* తల్లాప్రగడ సుబ్బలక్ష్మి

## మూలాలు

## యితర లింకులు
* స్వాతంత్రానికి పూర్వం తెలుగు కవయిత్రులు- కవిత్వ వస్తు విశిష్టతలు

వర్గం:1899 జననాలు
వర్గం:1949 మరణాలు
వర్గం:తెలుగు రచయిత్రులు
వర్గం:పశ్చిమ గోదావరి జిల్లా మహిళా స్వాతంత్ర్య సమర యోధులు
వర్గం:పశ్చిమ గోదావరి జిల్లా రచయిత్రులు
వర్గం:భారత స్వాతంత్ర్య సమర యోధులు
వర్గం:పశ్చిమ గోదావరి జిల్లా కవులు
తుమ్మల దుర్గాంబ

**తుమ్మల దుర్గాంబ** (1907 - 1984) స్వాతంత్ర్య సమర యోధురాలు. కావూరు లోని వినయాశ్రమం వ్యవస్థాపకురాలు. సుప్రసిద్ధ సర్వోదయ కార్యకర్త,

## బాల్యం
దుర్గాంబ గారు 1907లో గుంటూరు జిల్లా తురుమెళ్ళ గ్రామంలో పర్వతనేని కృష్ణయ్య భూషమ్మ దంపతులకు జన్మించింది. ప్రాథమిక విద్యాభ్యాసం అనంతరం ఈమెకు కావూరుకు చెందిన **[[తుమ్మల బసవయ్య]]** తో వివాహం జరిగింది.
## స్వాతంత్ర పోరాటం లో
వీరు 1930లో ఉప్పు సత్యాగ్రహంలో పాల్గొని జైలుకు వెళ్ళారు. విదేశీ వస్త్రాలను బహిష్కరించి దహనం చేసి మరలా రాయవెల్లూరు జైల్లో ఆరు నెలలు శిక్షను అనుభవించారు.

### [[వినయాశ్రమము|వినయాశ్రమం]] స్థాపన
మహాత్మా గాంధీ సహాయ నిరాకరణోద్యమంలో భాగంగా ఆంధ్రలో జాతీయోద్యమ స్ఫూర్తిని రగుల్కొలిపేందుకు శిబిరాలను నెలకొల్పదలచారు. వాటిలో భాగంగా స్వామి సీతారాం సూచన మేరకు దుర్గాంబ గారు భర్తతో కలిసి గుంటూరు జిల్లాలో కావూరులో **[[వినయాశ్రమము|వినయాశ్రమం]]** ఏర్పాటు చేసారు. దుర్గాంబ బసవయ్య దంపతులు తమ యావదాస్థినీ ఈ ఆశ్రమానికి అర్పించారు. 65 ఎకరాల స్థలంలో ఈ ఆశ్రమం నెలకొని ఉన్న ఈ ఆశ్రమాన్ని గాంధీజీ చేతులమీదుగా **1933 డిసెంబరు 23 తేదీన** ప్రారంబించబడింది. గాంధీజీ వినయాశ్రమంలో రెండురోజులు ఉండి దుర్గాంబ దంపతుల అతిధ్యం స్వీకరించి ప్రజలలో స్వాతంత్ర్య ఉద్యమం గురించి ప్రేరణ కలిగించారు.

వినయాశ్రమంలో 1934 ఆయుర్వేద వైద్యశాల స్థాపించారు. పిల్లలకోసం గురుకుల పాఠశాల స్థాపించారు.

1935లో '''మీరా బెన్''' చేత స్వరాజ్య స్థూపం ఆవిష్కరింపజేశారు.

హరిజన సేవాయాత్రలో భాగంగా గాంధీజీ **1937 జనవరి 23 న** రెండవసారి వినయాశ్రమం సందర్శించి తుపాను బాధితుల కోసం విరాళాలు సేకరించాడు. గ్రామ పారిశుద్ధ్యం, హరిజన సేవా కార్యక్రమాల్లో పాల్గొన్నారు. కొత్తపల్లి అన్నపూర్ణమ్మ, గుత్తికొండ బుల్లెమ్మ, దావులూరి వెంకట నరసమ్మ,కల్లూరి తులశమ్మ మొదలైన సోదరీమణుల సహకారంతో హరిజన వాడలను పరిశుభ్రం చేయడానికి వెళ్ళేవారు.

1942లో క్విట్ ఇండియా ఉద్యమంలో పాల్గొన్నారు. 16 నెలలు రాయవెల్లూరు మహిళాసెంట్రల్ జైల్లో నిర్భంధించారు.

1951 లో ప్రత్యేక ఆంధ్రరాష్ట్ర సాధనకు స్వామి సీతారాం గారికి మద్దత్తుగా దీక్షవహించారు.1951 సెప్టెంబరు 20న ఆచార్య వినోబా భావే అభ్యర్ధనపై ఆయన తన దీక్షను విరమించింది.

## మరణం
దుర్గాంబ గారి భర్త సాధు బసవయ్య గారు 1971 సెప్టెంబరు 17 న మరణిచారు. సాత్విక జీవనం గడిపిన తుమ్మల దుర్గాంబ గారు 1984 నవంబర్ 26 తేదీన వినయాశ్రమంలో పరమపదించారు.

## మూలాలు

వర్గం:1907 జననాలు
వర్గం:1984 మరణాలు
వర్గం:గుంటూరు జిల్లా మహిళా స్వాతంత్ర్య సమర యోధులు
వర్గం:గుంటూరు జిల్లా సామాజిక కార్యకర్తలు
బీనాదేవి

**బీనాదెవి అనేది కలంపేరు మాత్రమే. వ్రాసిన వారు ఇద్దరు. ఒకరు రచయిత్రి మరొకరు రచయిత. ఇద్దరూ భార్యా భర్తలు. భర్తగారు న్యాయమూర్తి, భార్య గృహిణి. కథల్లో ఎక్కువగా న్యాయమూర్తిగా చూసిన  కేసులే ఎక్కువ ప్రేరణ. "**బీనాదేవి" జంటలో భార్య పేరు భాగవతుల త్రిపుర సుందరమ్మ  (జ: 1935 ఫిబ్రవరి 11) భర్త పేరు  భాగవతుల నరసింగరావు. ఆయన ఆగస్టు 25, 1924లో జన్మించాడు. న్యాయవాద వృత్తిలో స్థిరపడ్డాడు. భార్యభర్తా ఇద్దరూ కలిసి "బీనాదేవి" అనే కలం పేరుతో రచనలు చేసారు. వీరిపై రాచకొండ విశ్వనాథశాస్త్రి ప్రభావం ఎక్కువ.వీరు 1965 నుండి రచనలు కొనసాగిస్తున్నారు. బీనాదేవి  **ర**చనల్లో ఎక్కువ ఉత్తరాంధ్ర పలుకుతుంటుంది.బీనాదేవి పేరు వినంగానే చప్పున స్పురించేవి 'పుణ్యభూమీ  కళ్లు తెరు'.  'హేంగ్ మీ క్విక్'.బీనాదేవి కథల్లోని పాత్రల వస్తౌచిత్యం  బాగుంటుందని ప్రతీతి..  వీరు వ్రాసిన "పుణ్యభూమీ కళ్లు తెరు", "హేంగ్ మీ క్విక్" వంటి రచనలల్లో రావి శాస్త్రి ప్రభావం కనపడుతూ ఉంటుంది. అందువల్లనే కాబోలు ప్రముఖ రచయిత కొడవటి కుటుంబరావు    రావి శాస్త్రి రచనా వ్యక్తిత్వానికి  బీనాదేవి కేవలం వారసత్వ ప్రతిరూపం అని  అంటారు. 1972 లో వీరికి ఆంధ్రప్రదేశ్ సాహిత్య అకాడమీ పురస్కారం లభించింది. ఇంతవరకూ బీనాదేవి పేరిట వెలువడిన కథలు, నవలలు, వ్యాసాలూ లభ్యమైనంతవరకూ సేకరించి డా. ఎల్‌. నరేంద్రనాధ్‌ గారి ప్రత్యేక సహకారంతో మనసు ఫౌండేషన్‌ ఈ సర్వస్వాన్ని తెలుగు పాఠకులకి "బీనాదేవి సమగ్ర రచనలు" అనే పుస్తకం ద్వారా అందించారు.  

1990 లో భర్త భాగవతుల నరసింగరావు  మరణం తర్వాత  నుండి స్వయంగా కథలూ, వ్యాసాలూ రాస్తూ భాగవతుల త్రిపురసుందరమ్మ బీనాదేవి పేరుతోనే కథలూ-కబుర్లూ సంపుటిని వెలువరించారు.  

## రచనలు

### '''బీనాదేవి పేరుతో వచ్చిన రచనలు'''

# ఫస్ట్ స్టోరీ  ఫస్ట్ కేఫ్ 1960 
# ఏ మేటరాఫ్ నో ఇంపార్టెన్స్ 1972 
# రాధమ్మపెళ్లి ఆగిపోయింది 
# డబ్బు డబ్బు డబ్బు 1975
# హరిశ్చంద్రమతి 1980
# బీనాదేవి సమగ్ర రచనలు
# ‘కథలు – కబుర్లు’ భర్త పోయిన తర్వాత భార్య ఒంటిగా ప్రకటించిన రచన.

## మూలాలు


వర్గం:తెలుగు రచయిత్రులు
వర్గం:1935 జననాలు
వర్గం:జీవిస్తున్న ప్రజలు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
వర్గం:విశాఖపట్నం జిల్లా రచయిత్రులు
స్థానాపతి రుక్మిణమ్మ

**స్థానాపతి రుక్మిణమ్మ** (జ: 1915) ప్రముఖ సంస్కృతాంధ్ర పండితురాలు, రచయిత్రి.

## కుటుంబ నేపథ్యం

ఈమె పశ్చిమ గోదావరి జిల్లా నిడదవోలు లో సెప్టెంబరు 28, 1915 న జన్మించింది. ఈమె తండ్రి శ్రీకాకుళం పురుషోత్తమరావు, తల్లి గరుడమ్మ. రుక్మిణమ్మ వివాహం 1928లో విశాఖపట్నం నివాసి స్థానాపతి సత్యనారాయణతో జరిగింది. వీరు వెలనాటి బ్రాహ్మణులు.

## సాహిత్య విశేషాలు
ఈమెకు చిన్నతనం నుండే కవితలపై ఆసక్తి ఉండేది. ఈమెకు 18 ఏళ్ళ వయస్సులోనే మొదటి కవితా సంపుటి వెలువడింది. ఈమె దేవీ భాగవతాన్ని సామాన్య పాఠకుల కోసం వ్యావహారిక వచనంలో రచించినది. వివిధ ఉపనిషత్తుల నుండి దైవతత్త్వ ప్రతిపాదకాలైన సూక్తులతో నిండిన "దేవుడు" పుస్తకాన్ని రచించినది. వేదాల నుండి, ఉపనిషత్తుల నుండి కొన్ని ఋక్కులను ఎంపికచేసి తాత్పర్య సహితంగా వచనరూపంలో రచించినది. ఈమె రచనలు విశాఖపత్రిక, సత్యవాణి, ఆంధ్రవిద్యార్థి, భారతి, గృహలక్ష్మి, ఆంధ్రభూమి మొదలైన పత్రికలలో ప్రచురించబడ్డాయి. ఈమె రచనలు "వైతాళికులు" సంకలనంలో చోటుచేసుకున్నాయి.

## గుర్తింపులు

తన కృషికి గుర్తింపుగా మార్చి 2, 1952లో ఈమె గృహలక్ష్మి స్వర్ణకంకణం అందుకున్నది.

## ప్రముఖుల మాటల్లో
రుక్మిణమ్మ  పాండిత్యం గురించి ఊటుకూరి లక్ష్మీకాంతమ్మ మాటలలో, ఆంధ్రరచయిత్రులు గ్రంథంలో(పు. 272) – “అనన్య సామాన్య ప్రతిభతో నద్వితీయ కవితాప్రకర్షతో కవిత్వమొక యుపాసనగ, రచనయొక పవిత్రదీక్షగ, కావ్యోద్యోగమొక నియత జీవనవిధిగ భావించి, “క్షురస్యధారా నిశితా దురత్యయా దుర్గం పథస్తత్కవయో వదంతి” యను నానుడికి సార్థకత భజించి సరస్వతీ ప్రియసేవికయై తనరారిన మానెచ్చెలి లేఖిని యమృతనిష్యంది లేఖినియే.” .

## రచనలు
# పూలమాల (కవితా ఖండికలు) -1933
# దయ్యాలు (కథలు) -1937
# నీలాటి రేవు (కథలు)
# యుక్తిమాల (కథలు)
# దూతఘటోత్కచము (నాటిక)-1940
# వత్సరాజు (నాటిక)-1947
# చారుదత్త (నాటిక)
# దేవీ భాగవత మహాపురాణం (వచనం)
# దేవుడు -1938
# గోలోకం (వచన పురాణం)
# సప్తశతి (పద్యాలు)
# కాదంబిని (కావ్యము) -1950

## మూలాలు

## బయటి వనరులు
*  http://tethulika.wordpress.com/2014/02/06/స్థానాపతి రక్మిణమ్మగారు/ ‎

వర్గం:తెలుగు రచయిత్రులు
వర్గం:1915 జననాలు
వర్గం:తెలుగు కవయిత్రులు
వర్గం:గృహలక్ష్మి స్వర్ణకంకణము గ్రహీతలు
వర్గం:పశ్చిమ గోదావరి జిల్లా రచయిత్రులు
వెదురుగూమి

**వెదురుగూమి** అనగా వెదురు చెట్లు. వెదురు చెట్లు ఎప్పుడు ఒక్కొక్కటిగా వుండవు. అవి కొన్ని కలిసి ఒక గుంపుగా ఏర్పడుతాయి. వాటిని వెదురుగూమి అంటారు. ఈ గుంపులో పదుల నుండి వందల సంఖ్యలో వెదురు చెట్లు వుంటాయి. వెదురు వృక్షాలలో అత్యంత వేగంగ పెరిగే జాసి. ఒక రోజులో సుమారు ఒక అడుగు ఎత్తు వరకు పెరుగుతాయి.
## సాగు విధానము, ఉపయోగము
thumb|right|వెదురు గూమి
ఇదివరకు వీటిని ప్రత్యేకించి పెంచే వారు కాదు. అవి అడవి మొక్కలు. వాటంతట అవే అడవులలో పెరుగుతాయి. ప్రస్తుతం రైతులు వెదురు మొక్కలను తమ పొలాలలో కంచెగాను పెంచుతున్నారు. వీటిలో అనేక రకాలున్నాయి. సన్నవి, లావుపాటివి మొదలయినవి. వీటి ఉపయోగము రైతులకు ఎంతో ఉంది. తమకు కావలసిన బుట్టలు, గంపలు, తట్టలు మొదలగు వాటిని వెదురు బద్దలతో అల్లించుకునే వారు. అదే విధంగా పూరిళ్ళు కట్టుటకు వెదురు కఱ్ఱలు ఎంతో ఉపయోగపడతాయి. వెదురు బద్దలతో బుట్టలు, తట్టలు అల్లే చేతివృత్తి వారిని మేదరులు అంటారు. ఇవి ఎడారి మొక్కలు. అన్ని రకాల నేలలలో పెరుగుతాయి. వీటికి ప్రత్యేకించి నీటి వసతి అవసరం లేదు.

అడవుల్లో సహజసిద్ధంగా పెరిగే వెదురుకు ఇప్పుడు భారీ డిమాండ్ ఏర్పడింది. విద్యుత్ ఉత్పత్తికోసం థర్మల్ ప్లాంట్లు బొగ్గును వినియోగించడం వల్ల కాలుష్యం విపరీతంగా విడుదల అవుతోంది. దీంతో విద్యుత్ ప్లాంట్లు కనీసం ఏడు శాతం మేర బొగ్గుకు బదులు వెదురు పిల్లెట్లను వినియోగించాలంటూ కేంద్ర ప్రభుత్వం నూతన విధానాన్ని తీసుకొచ్చింది. దీంతో ఒక్క తెలంగాణలోనే విద్యుత్ ప్లాంట్లకు సుమారు 25 లక్షల టన్నుల మేర వెదురు బొంగులు కావాల్సి వస్తుందని ఉద్యానవన శాఖ అంచనా.

అనాదిగా మనకు సుమారు 1500 రకాలుగా వెదురు ఉపయోగపడుతున్నట్లు అంచనా. అయితే, మన దేశంలో వెదురు ఇన్నాళ్లూ సంరక్షించదగిన అటవీ చెట్ల జాబితాలో ఉంది. అందుకని, కేంద్ర ప్రభుత్వం ఇప్పుడు అటవీ చెట్ల జాబితాలో నుంచి తొలగించింది. దీంతో పొలాల్లో వెదురు తోటలు సాగు చేయడానికి ఉన్న అడ్డంకులు తొలగిపోయాయి.

## ఇవి కూడా చూడండి
* వెదురు

## మూలాలు


వర్గం:వృక్ష శాస్త్రము
వెయిస్ట్ కోట్

వెయిస్ట్ కోట్ అనునది సూట్ లోని ఒక భాగము. ఇది చొక్కా పైన, కోటు లోపల వేసుకొనే ఒక చేతులు లేని (స్లీవ్ లెస్) కోటు. దీని ముందు భాగం బయటికి కనబడుతుంది కాబట్టి ఒక వస్త్రంతోను వెనుక భాగం కనబడదు కాబట్టి దానిని ఇంకొక వస్త్రంతోను కుడతారు. దీనికి కాలరు గానీ, ల్యాపెల్ గానీ ఉండవు.

## లక్షణాలు, వాడుక
ఎప్పటికీ సింగిల్ బ్రెస్ట్ యే అయి ఉండవలసిన అవసరము లేదు. కోటు డబుల్ బ్రెస్ట్ అయిననూ కాకున్ననూ వెయిస్ట్ కోట్ డబుల్ బ్రెస్ట్ అయి ఉండవచ్చును.

చేతి వాచీలు లేక మునుపు వెయిస్ట్ కోట్ యొక్క ముందు జేబులో గొలుసు గల వాచీని దాచుకొనేవారు.

బెల్టు కాకుండా దీని క్రింద కనబడకుండా సస్పెండర్లు ఉండేవి. 

## సినిమాలలో వెయిస్ట్ కోట్
ప్రముఖ నటుడు అమీర్ ఖాన్ **ఘజిని** చిత్రం లో హాఫ్ షర్టు ని జబ్బల వరకు మడిచి, కోటు వేసుకోకుండా, కేవలం (ల్యాపెల్ ఉన్న) వెయిస్ట్ కోట్ ని మాత్రమే ధరించి కనబడ్డాడు.
### చిత్రమాలిక

దస్త్రం:1995లో విడుదలైన ప్రేమించి పెళ్ళాడుతా లో ప్యారలెల్ ప్యాంటు ధరించిన షారుఖ్.jpeg| 1995లో విడుదలైన ప్రేమించి పెళ్ళాడుతా లో ల్యాపెల్ లేని ఫైవ్ బటన్డ్ వెయిస్ట్ కోట్ ధరించిన షారుఖ్
దస్త్రం:2009 లో విడుదలైన ఘజిని లో ల్యాపెల్ గల వెయిస్ట్ కోట్ ధరించిన అమీర్ ఖాన్.jpeg| 2009 లో విడుదలైన ఘజిని లో **వాన్ హాయ్సెన్** వస్త్ర తయారీ సంస్థ రూపొందించిన ల్యాపెల్ గల వెయిస్ట్ కోట్ ధరించిన అమీర్ ఖాన్
దస్త్రం:2010 లో విడుదలైన సింహ చిత్రంలో వెయిస్ట్ కోట్ ధరించిన బాలయ్య.jpeg|2010 లో విడుదలైన సింహ చిత్రంలో వెయిస్ట్ కోట్ ధరించిన బాలయ్య


## ఇవి కూడా చూడండి
* సూటు
* కోటు
* బ్లేజరు
* చొక్కా
* ప్యాంటు
* నిక్కరు
* నెక్ టై
* బౌ టై
* భారతీయులు ధరించే విదేశీ వస్త్రాలు
* భారతీయ దుస్తులు
* ఆంధ్రుల దుస్తులు

## మూలాలు

వర్గం:దుస్తులు
దేనికైనా రేడీ

## కథ
సరస్వతి (సీత) భాషా (సుమన్) ప్రేమించుకొని ఇంట్లో చెప్పకుండా పెళ్లి చేసుకోవడంతో సరస్వతి తండ్రి చనిపోతాడు. సరస్వతి అన్న వీర నరసింహ నాయుడు (ప్రభు) వారిద్దరి మీద కోపం పెంచుకుంటాడు. భాషా – సరస్వతిల సంతానం సులేమాన్ (విష్ణు) తమ రెండు కుటుంబాలని కలపడానికి ప్రయత్నం చేస్తుంటాడు. నరసింహ నాయుడు ఇంట్లో యాగం చేయించాలని చెప్పడంతో బంగార్రాజు సహాయంతో (బ్రహ్మానందం) సహాయంతో కృష్ణ శాస్త్రిగా ఆ ఇంట్లో అడుగు పెడతాడు. తను సులేమాన్ కాదు కృష్ణ శాస్త్రిని అని ఇంట్లో వాళ్ళందరినీ నమ్మిస్తూ ఆ రెండు కుటుంబాలని ఎలా కలిపాడు అన్నది మిగతా సినిమా.

## తారాగణం
#బ్రహ్మానందం (బంగార్రాజు)
#ప్రభు గణేశన్ (వీర నరసింహ నాయుడు)
#సుమన్ తల్వార్
#కోట శ్రీనివాసరావు (రుద్రమ్మ నాయుడు)
#ఎం.ఎస్.నారాయణ (సంపంగి శాస్త్రి)
#వెన్నెల కిశోర్ (డేవిడ్)
#లంక భద్రాద్రి శ్రీరామ్
#ధర్మవరపు సుబ్రహ్మణ్యం
#రఘుబాబు
#ప్రగతి 
#సీత (సరస్వతి)
#సుబ్బరాజు (వీర నరసింహ తమ్ముడు)
#చలపతిరావు
*సామ్రాట్‌

## పాటలు

## మూలాలు

వర్గం:2012 తెలుగు సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
బిరియాని (సినిమా)

స్టూడియో గ్రీన్ పతాకంపై కె.ఈ. జ్ఞానవేల్ రాజా నిర్మించిన బ్లాక్ కామెడీ సినిమా ***బిరియాని***. కార్తిక్ శివకుమార్, హన్సికా మోట్వాని, మాండీ తఖర్, ప్రేమ్ జీ అమరెన్ ముఖ్యపాత్రలు పోషించిన ఈ సినిమాని వెంకట్ ప్రభు తెరకెక్కించారు. యువన్ శంకర్ రాజా సంగీతాన్ని అందించిన ఈ సినిమా ఆయనకి సంగీతదర్శకుడిగా 100వ సినిమా కావడం విశేషం. శక్తి శరవణన్ ఛాయాగ్రాహకుడిగా పనిచేయగా ప్రవీణ్-శ్రీకాంత్ కూర్పును అందించారు. చెన్నై, హైదరాబాద్, అంబూర్ ప్రాంతాల్లో చిత్రీకరణ జరుపుకున్న ఈ సినిమా 2013 డిసెంబరు 20న తమిళ, తెలుగు భాషల్లో విడుదలయ్యింది.

## కథ
సుధీర్‌ (కార్తీ), పరశు (ప్రేమ్‌జీ) చాలా మంచి స్నేహితులు. ఇద్దరూ కలిసి రాజమండ్రిలో తమ కార్యాలయ కొత్త శాఖ తెరుస్తుంటే వెళతారు. తిరిగి వస్తుండగా ఓ ‘మాయ’లాడి (మాండీ తఖర్) వలలో పడి ఆమెతో పాటు హోటల్‌కి వెళతారు. తప్పతాగి తెల్లారి లేచి చూసేసరికి తాము ఒక కిడ్నాప్‌ కేసులో ఇరుక్కుంటారు. వరదరాజులు (నాజర్‌) అనే వ్యాపారవేత్తని వీరిద్దరూ కిడ్నాప్‌ చేసినట్టు పోలీసులు ఆరోపిస్తారు. వారి నుంచి తప్పించుకుని పారిపోయిన ఇద్దరికీ తమ కారు డిక్కీలో వరదరాజులు శవం కనిపిస్తుంది. ఈ హత్య కేసు తమ మెడకే చుట్టుకుంటుందని అర్థం చేసుకున్న తర్వాత దానినుంచి బయటపడేందుకు పథకం రచిస్తారు. అసలు వరదరాజులుని ఎవరు చంపుతారు. వీరిపై నింద ఎందుకు నెడతారు? అన్నది మిగిలిన కథ.
## నటీనటులు
*కార్తిక్ శివకుమార్
*హన్సికా మోట్వాని
*ప్రేమ్ అమరెన్
*రేతిక శ్రీనివాస్
*అశ్విన్ కాకుమాను
*నితిన్ సత్య
*విజయలక్ష్మి ఫిరోజ్
*షణ్ముగసుందరం
*తారిక

## సంగీతం

## మూలాలు

వర్గం:2013 తెలుగు సినిమాలు
వర్గం:తమిళ అనువాద సినిమాలు
స్కర్టు

**స్కర్టు** అనునది నడుము నుండి (లంగా వలె) వ్రేలాడుతూ కాళ్ళకు పూర్తిగా గానీ, కొంత భాగం గానీ ఆచ్ఛాదననిచ్చే ఒక పాశ్చాత్య వస్త్రము.

సాధారణంగా వీటిని స్త్రీలు ధరించిననూ, (స్కాట్లండు, ఐర్లండు వంటి) కొన్ని దేశాలలో పురుషులు కూడా వీటిని ధరిస్తారు.

కొన్ని కాలాలలో కొంత మంది వనితలు (ఉదా: రాణులు/మహారాణులు) మూడు మీటర్ల వ్యాసం ఉన్న పాదాల వరకు అచ్చాదననిచ్చే స్కర్టులని ధరించటం ఒక వైపు అయితే, 1960 లలో వచ్చిన మినిస్కర్టులు ప్యాంటీల కంటే కొద్దిగా పెద్దవిగా మాత్రం ఉండేవి.

## స్కర్టులలో రకాలు
* **స్ట్రెయిట్/పెన్సిల్ :**
* **ఫుల్ **:
* **షార్ట్ **:
* **బెల్ ఆకారం **:
* **ఎ-లైన్ **:
* **ప్లీటెడ్**:
* **సర్కిల్ **:
* **హాబుల్ **:
## లెహంగా
లెహంగా/ఘాగ్రా అనునది భారతీయ వనితలు ధరించే పొడవాటి, ప్లీటులు, ఎంబ్రాయిడరీలు కలిగిన స్కర్టు. ఇది ఘాగ్రా ఛోళీలో ఒక భాగము. ఉత్తర భారతదేశం, పాకిస్థాన్ లలో దీని వాడకం ఎక్కువ.
## లంగా

లంగా భారతీయ స్త్రీలు ధరించే ఒక రకమైన దుస్తులలో ఒకటి. లంగాకు నాడాలు ఉంటాయి. ముడి నడుముకి కుడివైపు వచ్చేలా కడతారు. ఈ ముడిని ఎడమ భుజం వైపుకి వెళ్ళే పైట కప్పివేస్తుంది. లంగాలు రెండు రకాలు. లోపలి లంగా, పై లంగా (పావడ/పరికిణీ) .

పెళ్ళైనవారు చీర లోపల కనిపించకుండా ధరిస్తారు. ఇవి సామాన్యంగా నూలుతో చేసినదై ఉంటుంది.

అయితే పెళ్ళికి ముందు లంగా ఓణిలు కలిపి ధరించడం ఆంధ్రదేశంలో సాంప్రదాయంగా ఉండేది. ఇవి పండుగలలో పట్టుతో చేసి వివిధ రంగులలో అంచులతో అందంగా కనిపిస్తాయి. పైలంగాలను పైట లోపల, బయటికి కనిపించేలా (లోపలి లంగా పైన) ధరిస్తారు.

## వివిధ శైలుల్లో స్కర్టు

File:A-line_skirt.jpg|ఎ-లైన్ స్కర్టు
File:Dirndl-2011.JPG|డ్రిండిల్
File:Natasha Bedingfield.jpg|జీన్స్ మిని స్కర్టు
File:Black_watch_kilt.JPG|కిల్టు
File:Microskirt2.jpg|మైక్రో స్కర్టు
File:PencilSkirt_LaceupBoots_WideBelt.jpg|పెన్సిల్ స్కర్టు
File:PoodleSkirtTwirl.jpg|పూడుల్ స్కర్టు
File:Khmer_Traditional_Dancing.jpg|సంపోత్

## ఇవి కూడా చూడండి
* భారతీయులు ధరించే విదేశీ వస్త్రాలు
* భారతీయ దుస్తులు
* ఆంధ్రుల దుస్తులు

వర్గం:దుస్తులు
డొమింగో పీస్

thumb|డొమింగో పీస్
డొమింగో పేస్ (కొన్నిసార్లు పైస్ అని పిలుస్తారు; 16 వ శతాబ్దం) 1520 లో దక్షిణ భారతదేశంలోని దక్కన్‌లో ఉన్న విజయనగర సామ్రాజ్యాన్ని సందర్శించిన పోర్చుగీస్ యాత్రికుడు. అప్పటి గోవా కాలనీకి చెందిన వ్యాపారుల బృందంలో భాగంగా అతను అక్కడికి వెళ్లాడు. అతని పర్యటన రాజు కృష్ణ దేవరాయ పాలనలో జరిగింది.   పేస్ తన విజయనగర రాష్ట్రం గురించి తన క్రోనికా డోస్ రీస్ డి బిస్నాగా ("విజయనగర్ రాజుల క్రానికల్") లో రికార్డ్  

పేస్ తెలిపిన నివేదికల ప్రకారం, "రాజ్యం భారతదేశ తీరంలో చాలా ప్రదేశాలను కలిగి ఉంది.  అవి మనకు శాంతిగా ఉన్న ఓడరేవులు, వాటిలో కొన్ని కర్మాగారాలు ఉన్నాయి. అందులో ముఖ్యంగా *అమ్కోలా* (అంకోలా), *మిర్జియో* (మిర్జన్, 14.48434, 74.42618), *ఆనర్ , బాటెకాల్లా, మామ్‌గలోర్, బ్రాకలర్ , బాకనోర్ ఉన్నాయి.* " పేస్ నివేదికలో అధునాతన నీటిపారుదల సాంకేతికతను తెలియజేసాడు.  ఇది చాలా సహేతుకమైన ధరలకు అధిక దిగుబడిని, అనేక రకాల సంస్కృతులను ఉత్పత్తి చేయడానికి రాజ్యాన్ని అనుమతించిందని తెలిపాడు. అతను విలువైన మణుల అమ్మకాల  గురించి వివరించాడు. నగరం అభివృద్ధి చెందుతోందనీ,  దాని పరిమాణం, కథకుడి దృష్టిలో, రోమ్‌తో పోల్చదగినదని రాసాడు.  సమృద్ధిగా వృక్షసంపద, జలచరాలు, కృత్రిమ సరస్సులు ఉన్నాయని తెలిపాడు. 

## ఇవి కూడా చూడండి
*హంపి వద్ద నిర్మాణ సమూహాలు

## మూలాలు

## బాహ్య లంకెలు
* 
* 

వర్గం:యాత్రికులు
వర్గం:పోర్చుగీస్ యాత్రికులు
వర్గం:భారతదేశం సందర్శించిన యాత్రికులు
మీరా కుమార్

**మీరా కుమార్ ** భారత పార్లమెంటు సభ్యురాలు, లోక్‌సభకు ఎన్నుకోబడిన మొట్టమొదటి మహిళా అధ్యక్షురాలు.
## నేపధ్యం
బీహార్ లోని పట్నా జిల్లాలో సుప్రసిద్ద స్వాతంత్ర్య సమరయోధుడు, భారత మాజీ ఉప ప్రధాని స్వర్గీయ బాబూ జగ్జీవన్‌ రామ్, ఇంద్రాణీ దేవి దంపతులకు జన్మించింది. ఢిల్లీ విశ్వవిద్యాలయం లోని ఇంద్రప్రస్థ కళాశాల, మిరిండా కళాశాలల నుండి వరుసగా M.A, L.L.B పట్టాలను పొందింది.

## జీవన పధం
### విదేశీ జీవితం
ఈవిడ 1973 లో సివిల్ సర్వీసు పరీక్షలు రాసి ఇండియన్ ఫారిన్ సర్వీసుకు ఎంపికైంది. ఉద్యోగ రీత్యా అనేక దేశాలలో గడిపింది.
### రాజకీయ జీవితం
1985 లో క్రియాశీల రాజకీయాలలో ప్రవేశించింది. ఉత్తర ప్రదేశ్ లోని బిజ్నోర్ నియోజకవర్గం నుండి రాజకీయ దిగ్గజాలైన రాం విలాస్ పాశ్వాన్, మాయావతి లాంటి దళిత నేతలను ఓడించి ప్రజా ప్రతినిధిగా ఎన్నికైంది. ఢిల్లీ లోని కరోల్ బాగ్ నియోజకవర్గానికి 8వ, 12వ లోక్‌సభలో ప్రాతినిధ్యం వహించింది . 1999లో భారతీయ జనతా పార్టీ ప్రభంజనంలో ఈవిడ ఓడిపోయింది. కానీ 2004, 2009 లలో తన తండ్రి గతంలో పోటీచేసిన బీహార్ లోని ససారం నియోజకవర్గం నుండి రికార్డు స్థాయి విజయం సాధించింది.

2004 నుండి 2009 వరకు కాంగ్రెస్ ప్రభుత్వంలో సాంఘిక సంక్షేమ, సాధికార మంత్రిగా పనిచేసింది. 2009లో కేంద్ర జలవనరుల మంత్రిగానూ కొద్దికాలం బాధ్యతలు నిర్వర్తించింది. ఈ పదవిలో ఉండగానే లోక్‌సభ సభాపతిగా ఎన్నుకోబడటంతో మంత్రి పదవికి రాజీనామా చేసి, భారత లోక్‌సభకు మొట్టమొదటి మహిళా సభాపతిగా బాచ్యతలు చేపట్టింది.

### 2014 ఎన్నికలు
2014 పార్లమెంటు ఎన్నికలలో మీరాకుమార్ బీహార్‌లోని ససారం లోక్‌సభ నియోజకవర్గం నుంచి ఓడిపోయారు. ఇక్కడ భారతీయ జనతా పార్టీ అభ్యర్థి పాశ్వాన్ సుమారు 60వేల ఓట్ల తేడాతో గెలుపొందారు.

### 2017 రాష్ట్రపతి ఎన్నికల అభ్యర్థి
ఎన్.డి.ఎ. కూటమి రాష్ట్రపతి అభ్యర్థి రాం నాధ్ కోవింద్ కి పోటిగా ప్రతిపక్షాల తరుపున ఎన్నికోబడిన అభ్యర్థి మీరా కుమార్.

## వ్యక్తిగత జీవితం
ఈమె వివాహము సుప్రీం కోర్టు న్యాయవాది అయిన మంజుల్ కుమార్ తో జరిగింది. వీరికి ముగ్గురు సంతానము. కుమారుడు అన్షుల్, కుమార్తెలు స్వాతి, దేవయాని. అన్షుల్ వివాహము మినితాతో జరిగింది. వీరికి ఒక కుమార్తె అనాహిత. కుమార్తె స్వాతి వివాహము రంజీత్ తోనూ, దేవయాని వివాహము అమిత్ తోనూ జరిగింది. స్వాతి, రంజిత్ లకు ఒక కుమార్తె అమ్రిత, కుమారుడు అన్హద్ సంతానము. అలాగే దేవయాని, అమిత్ లకు ఒక కుమారుడు ఫర్జాన్ సంతానము.

మీరా కుమార్ కి క్రీడల పట్ల ఆసక్తి మెండు. ఈవిడ రైఫిల్ షూటింగ్ లో అనేక పతకాలను కూడా గెలుచుకుంది. అలాగే ఈవిడ రచనలు కూడా ప్రచురితమయ్యాయి.

## మూలాలు

## బయటి లంకెలు
* భారత ప్రభుత్వ వెబ్సైటు లో మీరాకుమార్ వివరాలు
* బంగ్లా వివాదం

వర్గం:భారత జాతీయ కాంగ్రెస్ నాయకులు
వర్గం:1945 జననాలు
వర్గం:లోక్‌సభ స్పీకర్లు
వర్గం:8వ లోక్‌సభ సభ్యులు
వర్గం:జీవిస్తున్న ప్రజలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహిళా రాజకీయ నాయకులు
వర్గం:భారత మంత్రివర్గంలో మహిళా సభ్యులు
ఫాతిమా బీవీ

**జస్టిస్ ఫాతిమా బీవి ** కేరళకు చెందిన ఒక న్యాయమూర్తి. భారతదేశపు మొట్ట మొదటి సుప్రీంకోర్టు మహిళా న్యాయమూర్తిగా పనిచేసి ఖ్యాతి పొందారు..   మనదేశంలో అత్యున్నత స్థానం పొందిన మొదటి ముస్లిం మహిళ కూడా ఈవిడే. అలాగే తమిళనాడు గవర్నరుగా కూడా పనిచేశారు.
## బాల్యం, విద్యాభ్యాసం
1927, ఏప్రిల్ 30 న కేరళ లోని పతనంతిట్ట లో మీరా సాహిబ్, ఖదీజా బీబీ లకు జన్మించారు. ప్రాథమిక విద్యాభ్యాసాన్ని స్థానిక క్యాధోలికేట్ ఉన్నత పాఠశాలలో పూర్తి చేశారు. తర్వాత త్రివేండ్రం లోని విశ్వవిద్యాలయ కళాశాల నుండొ బి.ఎస్సీ పట్టా పుచ్చుకున్నారు. ప్రభుత్వ న్యాయ కళాశాల, త్రివేండ్రం నుండి న్యాయ విద్యను (B.L) పూర్తి చేశారు.
## జీవన ప్రస్థానం
1950 నవంబరు 14 న న్యాయవాదిగా తన పేరు నమోదు చేసుకుంది. కేరళ లోని దిగువ న్యాయస్థానాలలో తన ప్రస్థానాన్ని ప్రారంభించింది. 1958, మేలో కేరళ సబార్డినేట్ న్యాయసేవలకు మున్సిఫ్ గా నియమితురాలైంది.
1968లో సబార్డినేట్ జడ్జిగా, 1972 లో ప్రధాన న్యాయమూర్తిగా, 1974లో జిల్లా సెషన్స్ న్యాయమూర్తిగా అనతి కాలంలోనే పదోన్నతులు పొందింది.

1980 లో ఆదాయపన్నులశాఖ అప్పిలేట్ ట్రిబ్బ్యునల్ న్యాయ సభ్యురాలుగా నియమింపబడింది. తర్వాత హైకోర్టు న్యాయమూర్తిగా 1983 ఆగస్టు 4న పదవీబాధ్యతలు స్వీకరించింది.1984 మే 14 న హైకోర్టు శాశ్వత న్యాయమూర్తిగా పదోన్నతి పొంది అదే పదవిలో 19 ఏప్రిల్ 1989 న పదవీ విరమణచేసింది. తర్వాత 1989 అక్టోబరు 6 న సుప్రీంకోర్టు న్యాయమూర్తిగా నియమింపబడింది. ఆ పదవిలో 1992 ఏప్రిల్ 29 వరకు కొనసాగింది.
## మూలాలు


## వెలుపలి లంకెలు

వర్గం:1927 జననాలు
వర్గం:భారతీయ మహిళా న్యాయమూర్తులు
వర్గం:తమిళనాడు గవర్నర్లు
సిరిమావో బండారనాయకే

**సిరిమావో బండారు నాయకే ** (సింహళ భాషසිරිමාවෝ රත්වත්තේ ඩයස් බණ්ඩාරනායක, () ; (**జ **:1916 ఏప్రిల్ 17 – **మ **:10 అక్టొబరు 2000) శ్రీలంకకు చెందిన రాజకీయ నాయకురాలు. మూడుసార్లు 1960–65, 1970–77, 1994–2000 లలో శ్రీలంక ప్రధానమంత్రిగా పదవీ బాధ్యతలు చేపట్టి ప్రపంచంలో ప్రధానమంత్రి పదవిని అధిరోహించిన మొదటి మహిళగా ఖ్యాతికెక్కారు.
## నేపధ్యము
1916 ఏప్రిల్ 17 న శ్రీలంక లోని రాడాల కుటుంబంలో ఆరవ సంతానంగా జన్మించింది. ఈవిడ అసలుపేరు **సిరిమావో రత్వత్తే**. తండ్రి రత్వత్తే డిసిల్వా, తల్లి రోజలిండ్ మహావేళట్టనే కుమారిహామి. ఈవిడకు నలుగురు సోదరులు మరియొ ఒక సోదరి. ఈవిడ బౌద్ధ మతారాధకురాలు. విద్యభ్యాసంమంతా కొలంబో లోని సెయింట్ బ్రిడ్‌జెట్స్ కాన్వెంట్ లో జరిగింది.
1940 లో ఈమె వివాహము శ్రీలంక రాజ్యసమితి సభ్యుడు, శ్రీలంక గవర్నరు ముఖ్య స్థానిక సలహాదారు సర్ సాలోమన్ డయస్ బండారు నాయకే కుమారుడు అయిన సాలోమన్ వెస్ట్ రిడ్జ్వే డయాస్ బండారు నాయకేతో జరిగింది. వీరికి ముగ్గురు పిల్లలు చంద్రిక, సునేత్ర మరియుఅనుర.

## బయటి లంకెలు
*రత్వత్తే పూర్వీకులు
*బండారు నాయకే పూర్వీకులు
*రాజకీయ శ్రేష్టుల బంగారు జ్ఞాపకాలు
*శ్రీలంక పార్లమెంటు వెబ్సైటు
*ప్రధాన మంత్రిగా బాధ్యతలు చేపట్టిన మహిళ : న్యూయార్క్ టైమ్స్ కథనం
*సిరిమావో బండారు నాయకే

వర్గం:1916 జననాలు
వర్గం:2000 మరణాలు
వర్గం:శ్రీలంక
వర్గం:మహిళా ప్రధానమంత్రులు
షాడో (2013 సినిమా)

**షాడో ** 2013 లో విడుదలైన తెలుగు చిత్రం.

## కథ
నానా భాయ్ (ఆదిత్య పంచోలి), అతని తమ్ములు జీవ, లాలా కలిసి ఇండియాలో పలుచోట్ల బాంబ్ బ్లాస్ట్ లు చేస్తుంటారు. వారిని ఎలాగైనా ప్రభుత్వానికి పట్టించాలనే ధ్యేయంతో అండర్ కవర్ జర్నలిస్ట్ రఘు రాం (నాగబాబు) నానా భాయ్ గ్యాంగ్ లో చేరి సమాచారం మొత్తం సేకరిస్తాడు. ఆ సమాచారాన్ని న్యూస్ పేపర్ ఓనర్ అయిన సిపి (సాయాజీ షిండే)కి ఇస్తాడు. అతను డబ్బుకి ఆశపడి నానా భాయ్ తో చేతులు కలపడంతో నానా భాయ్ రఘురాంని, అతని భార్య, కూతుర్ని దారుణంగా చంపేస్తాడు. అది చూసి అక్కడి నుంచి తప్పించుకున్న రఘురాం కొడుకు రాజారాం అలియాస్ షాడో (వెంకటేష్) చిన్నప్పుడే నానా భాయ్ అతని గ్యాంగ్ ని చంపాలని నిర్ణయించుకుంటాడు. రాజారాంకి బాబా (నాజర్) అండగా ఉండి అన్నీ చూసుకుంటూ ఉంటాడు. అలా పెద్దైన రాజారాం నానా భాయ్ గ్యాంగ్ లోని ఒక్కొక్కర్నీ చంపేస్తూ ఉంటాడు. అందులో భాగంగానే మలేషియాకి ప్రాజెక్ట్ కోసం వచ్చిన మధుబాల (తాప్సీ), పోస్ట్ మార్టం స్పెషలిస్ట్ దొంగ శ్రీనివాస్ (ఎం ఎస్ నారాయణ) లను వాడుకుంటాడు.

అదే తరుణంలో ఇండియాలో భారీ ఎత్తున బాంబు బ్లాస్ట్ లు ప్లాన్ చేస్తున్నారని ఇంటెలిజెన్స్ వర్గాలు చెప్పడంతో ఎసిపి ప్రతాప్ (శ్రీ కాంత్) ని నానా భాయ్ ని పట్టుకోవాలని రంగంలోకి దిగుతాడు. ప్రతాప్ పట్టు కోవాలనుకుంటున్న టైంలో నానా భాయ్ మనుషుల్ని షాడో చంపేస్తుండడంతో అసలు ఇతనెవరు ఎందుకు వీళ్ళని చంపుతున్నాడా? అని షాడో కోసం ప్రతాప్ వేట మొదలు పెడతాడు. అటు పోలీసుల్ని తప్పించు కుంటూ నానా భాయ్ గ్యాంగ్ ని షాడో ఎలా ఫినిష్ చేసాడు? అనేదే మిగిలిన కథాంశం.

## నటవర్గం
*దగ్గుబాటి వెంకటేష్
*తాప్సీ
*ఎమ్మెస్ నారాయణ
*మేకా శ్రీకాంత్
*కొణిదల నాగేంద్రబాబు
*జయప్రకాశ్ రెడ్డి
*ధర్మవరపు సుబ్రమణ్యం
*రావు రమేశ్
*ఉత్తేజ్
*పోసాని సుధీర్ బాబు
*సాయాజీ షిండే 

## పాటల జాబితా
షాడో , రచన: చంద్రబోస్ , గానం.బాబా సెహగల్, నవీన్, కోరస్ 

గోల గోల , రచన: విశ్వా, గానం.హేమచంద్ర , రమ్యా ఎన్ఎస్కె, ఎస్.ఎస్. తమన్ , వందన 

పిల్లా మంచి బందోబస్తు , రచన: భాస్కర భట్ల రవికుమార్ , గానం.హేమచంద్ర, సుచిత్ర  

నాటీ గర్ల్ , రచన:  భాస్కర భట్ల రవికుమార్ , కందికొండ , గానం . గీతామాధురి , రేవంత్ , సింహా   

అత్తలక రచన: రామజోగయ్య శాస్త్రి , గానం.హరిచరణ్ , రంజిత్, రాహుల్ నంబియార్, మేఘా, రీటా, అనిత    

రివెంజ్ ఆఫ్ షాడో ,రచన: రామజోగయ్య శాస్త్రి , గానం. కోరస్ .

## బయటి లంకెలు
*
## మూలాలు


వర్గం:2013 తెలుగు సినిమాలు
మద్దూరి నగేష్ బాబు

thumb|link=Special:FilePath/Madduri_Nagesh_Babu.jpg
thumb|మద్దూరి నగేష్ బాబు
**మద్దూరి నగేష్ బాబు** (1964  ఆగస్టు 15 -  2005 జనవరి 10) ఒక ప్రముఖ కవి. దళితవాద సాహిత్యంలో పేరు గాంచిన వాడు. దళిత ఉద్యమ రచయిత. తెలుగు కవిత్వం నిండా దళిత కవిత్వం పరుచుకున్న కాలంలో ఆ దళిత కవిత్వ జెండాని రెప రెప లాడించిన ఇద్దరు బాబుల్లో ఒకరు తెరేష్ బాబు అయితే మరొకరు మద్దూరి నగేష్ బాబు. 
## జీవిత విశేషాలు
ఆయన గుంటూరు జిల్లా సత్తెనపల్లి తాలూకాలోని రుద్రారం గ్రామంలో  1964 ఆగస్టు 15 లో జన్మించాడు. ఆయన తల్లిదంద్రులైన అనసూయమ్మ, జకరయ్యలు ఉపాధ్యాయులు. నగేష్ బాబు 10వ తరగతి చదువుతున్నప్పుడు ఆయన తండ్రి మరణించాడు. ఆయన తన సోదరితో పాటు తన తల్లివద్ద ఉండి నరసరావుపేట లోని లూథరన్ హైస్కూలులో చదివాడు. ఇంటర్మీడియట్, బి.ఎ (1985-88) విద్యను గుంటూరులోని అంధ్ర క్రిస్టియన్ కళాశాలలో పూర్తిచేశాడు. తదుపరి ఆంధ్ర విశ్వవిద్యాలయంలో ఆంగ్ల లిటరేచర్ లో ఎం.ఎ (1988-91) పూర్తి చేసాడు. 1991 నుండి 1993 వరకు ఆయన హైదరాబాదులోని తెలుగు విశ్వవిద్యాలయంలో ఎం.ఫిల్ చేసాడు. 1993లో ఆయన ఆలిండియా రేడియోలో అనౌన్సర్ గా ఎంపిక కాబడి కొత్తగూడెంలో ఉద్యోగంలో చేరాడు. అచ్చట పనిచేస్తున్న మరొ రచయిత ఖాజా ఆయన స్నేహితుడు.

## రచనలు
# వెలివాడ -1997
# రచ్చబండ - 1997
# మీరేవుట్లు - 1998
# నాకేం కావాలి - 1998
# లోయ
# నరలోక ప్రార్థన - 2002 
# విడి ఆకాశం - 1999 
#పుట్ట (దీర్ఘ కవిత )
#గోదావరి (దీర్ఘ కవిత)
 
ఈ గ్రంథాలు దళిత సాహిత్యానికీ, ఉద్యమానికీ కూడా కొత్త చూపునీ వూపునీ ఇచ్చాయి. ఒక దృష్టికోణాన్ని, సాహిత్య దృక్పథాన్నీ, తాత్వికతనూ అందించాయి.

దళిత ధిక్కార కవిత్వం – నిశాని, దళిత సహానుభూతి కవిత్వం, కాస్త సిగ్గుపడడాం, సంకర కవిత్వం –ఊరూ-వాడ, అంబేద్కరిస్టు ప్రేమకవిత్వం – విడి ఆకాశం. ఇవ్వన్నీ నగేష్ బాబు క్రియేటివ్ ఆలోచనలకు నిదర్శనాలు.

## మరణం
ఆయన 2005 జనవరి 10 లో మరణించాడు.

## మూలాలు

## ఇతర లింకులు
* Songs on Kalekuri Prasad and Madduri Nagesh YERRA UPALI NENE
* 'రచ్చబండ' కవి మద్దూరి నగేష్‌బాబు- -కత్తి పద్మారావు, visalandhra archives, Mon, 25 Oct 2010, IST

వర్గం:తెలుగు కవులు
వర్గం:సాహితీకారులు
వర్గం:దళిత రచయితలు
వర్గం:1964 జననాలు
వర్గం:గుంటూరు జిల్లా కవులు
వర్గం:2005 మరణాలు
వర్గం:ఆంధ్ర విశ్వవిద్యాలయం పూర్వ విద్యార్థులు
పాలకోడేటి శ్యామలాంబ

right|thumb|200px|పాలకోడేటి శ్యామలాంబ
**పాలకోడేటి శ్యామలాంబ** (జూన్ 12, 1902 - జూన్ 18, 1953) స్వాతంత్ర్యసమరయోధురాలు.

## జననం
శ్యామలంబ జూన్ 12, 1902లో కైకలూరులో దుగ్గిరాల వియ్యన్న, సుబ్బమ్మ దంపతులకు జన్మించింది. ఈమె భర్త సూర్యప్రకాశరావు కూడా స్వాతంత్ర్య సమరయోధుడు, మాజీ పురపాలక సంఘ సభ్యుడు, ప్రేమజ్యోతి అనే పత్రికాసంపాదకుడు. ఈమె బావ డాక్టర్ గురుమూర్తి స్వాతంత్ర్య సమరయోధుడు, మాజీ పురపాలక సంఘ సభ్యుడు, అనేక సహకార సంస్థలను స్థాపించాడు.

శ్యామలాంబ 1932లో శాసనోల్లంఘన ఉద్యమంలో ఏడు నెలల పాటు, 1941లో వ్యక్తిగత సత్యాగ్రహంలోనూ పాల్గొని ఆరు నెలల పాటు జైలులో కఠిన కారాగార శిక్ష అనుభవించింది. ముఖ్యంగా యువతలో దేశభక్తి పెంపొందించి స్వాతంత్ర్య ఉద్యమం వైపు మళ్లించాలనే సంకల్పంతో యువజన సమావేశాలు నిర్వహించి వారిలో ఉద్యమ స్ఫూర్తిని వెలిగించింది. 1946 నుండి 1953 వరకు రాజమండ్రి పురపాలక సంఘ సభ్యురాలిగా రాజమండ్రి నగర పారిశుధ్యంపై శ్రద్ధ వహించింది. ఈమె, ఈమె భర్త ప్రకాశరావు ఒకేసారి రాజమండ్రి కౌన్సిలర్లుగా ఎన్నుకోబడ్డారు.

## మరణం
శ్యామలాంబ 1953, జూన్ 18 న మరణించింది. ఈమె విగ్రహాన్ని రాజమండ్రిలోని పాల్‌చౌకులో ఉన్న సాతంత్ర్యసమరయోధుల పార్కులో ఆవిష్కరించారు.

## మూలాలు

వర్గం:1902 జననాలు
వర్గం:1953 మరణాలు
వర్గం:కృష్ణా జిల్లా మహిళా స్వాతంత్ర్య సమర యోధులు
జీన్స్ (వస్త్రం)

**జీన్స్** అనునవి డెనిమ్ లేదా **డుంగరీ** వస్త్రంతో కుట్టిన ప్యాంటు.

1950 లో కౌబాయ్ ల కొరకు ప్రత్యేకంగా రూపొందించబడిన జీన్స్ టీనేజీ యువతలో బాగా జనాదరణ పొందినది. జీన్స్ రూపొందించటంలో లెవీ స్ట్రాస్ అండ్ కో., లీ, వ్రాంగ్లర్ సంస్థలు పేరెన్నిక గన్నవి. స్కిన్నీ, టేపర్డ్, స్ట్రెయిట్, బూట్ కట్, న్యారో బాటం,లో వెయిస్ట్, యాంటీ-ఫిట్, ఫ్లేర్ శైలులలో జీన్స్ లభ్యం.
## చరిత్ర
### వ్యుత్పత్తి
జీన్స్ చరిత్ర కార్డురాయ్ వలెనే కనిపించే, **జీన్** అని పిలవబడే **కాటన్ కార్డురాయ్** అనే వస్త్రం యొక్క ఉత్పత్తికి పేరెన్నిక గన్న ఇటలీలోని జెనోవా నగరంలో ప్రారంభమైనది. ఈ జీన్ జెనోవా నుండి నావికులచే ఐరోపా ఖండం సర్వత్రా ఎగుమతి చేయబడేది. ఫ్రెంచి నగరం నైమ్స్ నేతకారులు ఈ కాటన్ కార్డురాయ్ ని ఉత్పత్తి చేసేందుకు విఫల యత్నాలు చేశారు. అయితే ప్రయోగాలతో, తప్పులని సరి చేసుకోవటంతో జీన్ ని పోలిన ట్విల్ వస్త్రాన్ని రూపొందించారు. నైమ్స్ నుండి వచ్చే వస్త్రం అని అర్థం వచ్చేలా ఫ్రెంచి భాషలో వీటిని **de Nimes** (డె నిమ్స్) అని వ్యవహరించేవారు. పద్ధెనిమిదవ శతాబ్దపు అంతానికి గానీ అమెరికాలోకి జీన్స్ ప్రవేశించలేదు.

### రివెటెడ్ జీన్స్

1870 లో జాకబ్ డెవిస్ అనే నెవాడాకు చెందిన దర్జీ మగవారు పని చేసే వేళల్లో వేసుకొనే ప్యాంట్లలో వత్తిడికి గురి అయ్యే ప్రదేశాలను గుర్తించాడు. ఈ ప్రక్రియకి పేటెంటు పొందాలనుకొన్నాడు కానీ తన వ్యాపారానికి ఒక భాగస్వామి కావాలనుకొన్నాడు. లెవీ వద్ద వస్త్రాలను కొంటూ ఉండటం వలన అతని సహాయం కోరాడు. మే 20, 1873 న ష్ట్రౌస్స్, డేవిస్ డెనిం వర్క్ ప్యాంట్ ల జేబులను రాగి బొత్తా (రివెట్)లతో బలపరచే ప్రక్రియకి **యునైటెడ్ స్టేట్స్ పేటెంట్ #139121** ని అందుకొన్నారు. న్యూ హ్యాంప్ షైర్ లోని మ్యాంచెస్టర్కి చెందిన **అమోస్కియగ్ మ్యాన్యుఫ్యాక్చరింగ్ కంపెనీ** తయారు చేసే వస్త్రంతో లెవీ స్ట్రాస్ అండ్ కో. ప్రఖ్యాత లెవీస్ బ్రాండు జీన్స్ ని రూపొందించటం మొదలుపెట్టినది.

## భారతదేశంలో జీన్స్ వాడకం
భారీగా ఉండటం, ఉతకటం, ఆరవేయటం, ఇస్త్రీ చేయటం కష్టంగా ఉండటం వలన జీన్స్ గురించి తెలిసిననూ వాటిని ధరించటం పై ప్రజలు పెద్దగా ఆసక్తి చూపేవారు కాదు. 1995 లో విడుదలైన దిల్ వాలే దుల్హనియా లేజాయెంగే సినిమాలో షారుఖ్ ఖాన్ కేవలం మూడు సందర్భాలలో ఫార్మల్ ప్యాంట్లు ధరించాడు. మిగితావన్నీ జీన్స్ ప్యాంట్లే. ఇదే విధంగా 1996 లో నాగార్జున అక్కినేని నటించిన నిన్నే పెళ్ళాడుతా సినిమాలో ఒకటి రెండు సందర్భాలలో తప్పితే పూర్తి నిడివి జీన్స్ ధరించాడు. విజయ దుందుభి మోగించిన ఈ చిత్రాలు జీన్స్ తో యువతని మంత్రముగ్ధులని చేశాయి. లెవీ స్ట్రాస్ అండ్ కో., లీ, వ్రాంగ్లర్ ల చే బరువు తగ్గించిన, పలుచన చేసిన, మృదువుగా ఉన్న, కొద్దిగా సాగే గుణం కలిగిన సౌకర్యవంతమైన జీన్స్ లు రూపొందించబడటంతో జీన్స్ పుంజుకొన్నాయి. ఇస్త్రీ అవసరం లేకపోవటం, ఉతకకుండా ఎన్ని మార్లైనా వేసుకోగలిగే సౌలభ్యం ఉండటం, మాసిననూ, చిరిగిననూ అవి కూడా ఫ్యాషన్లుగా జమ కట్టటంతో జీన్స్ జనం లోకి మరింతగా చొచ్చుకుపోయింది. ప్రస్తుత కాలం జీన్స్ వేసిన వారిని చూడకుండా ఒక్క రోజు కూడా గదవదంటే అతిశయోక్తి కాదేమో!
## ఇవి కూడా చూడండి
* డెనిమ్
* లెవీ స్ట్రాస్ అండ్ కో.
* లీ
* వ్రాంగ్లర్
* ఫ్లయింగ్ మషీన్
* పెపె జీన్స్
* భారతీయులు ధరించే విదేశీ వస్త్రాలు
* ప్యాంటు

వర్గం:దుస్తులు
యముడికి మొగుడు (2012 సినిమా)

***యముడికి మొగుడు*** 2012 లో వచ్చిన ఫాంటసీ కామెడీ చిత్రం, ఇ. సత్తి బాబు దర్శకత్వంలో, ఫ్రెండ్లీ మూవీస్ బ్యానర్‌లో చంటి అడ్డాల నిర్మించాడు. అల్లరి నరేష్, రిచా పనాయ్ ప్రధాన పాత్రల్లో నటించారు. రమ్య కృష్ణ, నరేష్ ఇతర కీలక పాత్రల్లో నటించారు. ఈ చిత్రం లోని పాటలను సంగీత దర్శకుడు కోటి స్వరపరిచాడు. ఛాయాగ్రహణంని రవీంద్ర బాబు నిర్వహించాడు. ఈ చిత్రం 2012 డిసెంబరు 27 న విడుదలైంది. 

## కథ
బ్రహ్మ దేవుడు చేసిన పొరపాటు వల్ల, నరేష్ ( అల్లరి నరేష్ ) 'తలరాత' లేకుండా ఒక నెల ముందుగానే జన్మించాడు. ఈ కారణంగా, నరేష్‌కు మరణం లేదా వ్యాధి వంటి సాధారణ మానవ లక్షణాలు లేవు. అవి అతని శరీరానికి తెలియనే తెలియవు. అతను పౌరాణిక నాటకాలంటే అతడికి వ్యసనం. వాటిలో చురుకుగా పాల్గొంటాడు. అలాంటి ఒక స్వయంవరం నాటకంలో, యముడి కుమార్తె యమజ ( రిచా పనాయ్ ) ను ఉద్దేశపూర్వకంగా నారద మహర్షి ( నరేష్ ) తీసుకువస్తాడు. యమజ ఆ నాటకంలో నరేష్‌ను వివాహం చేసుకుంటుంది. నిజ జీవితంలో కూడా తన భర్తగా భావించి అతడి వెంటపడుతుంది. ఆమె అతన్ని వేధిస్తూనే ఉంటుంది నెమ్మదిగా, నరేష్ ఆమె భావాలను పంచుకుంటాడు. యముడు ( సయాజీ షిండే ) ఈ విషయం తెలుసుకుని, ఆమెను తిరిగి తీసుకురావడానికి తన కుమారుడు యమగండ (మాస్టర్ భరత్)ను, చిత్ర గుప్తుణ్ణీ ( కృష్ణ భగవాన్ ) పంపుతాడు.

ఈ పనిలో వాళ్ళిద్దరూ విఫలమైనప్పుడు, యముడు స్వయంగా భూమికి వెళ్లి ఆమెను తిరిగి తీసుకువెళతాడు. కానీ నరేష్ యముడి మహిషపు తోకను పట్టుకుని త్రిశంకు స్వర్గానికి వెళతాడు. మారువేషంలో ఉన్న నారదుడి ఆశీర్వాదంతో యమలోకం చేరుకుంటాడు. అక్కడ అతను యముడి భార్య అయో ( రమ్య కృష్ణ ) తో స్నేహం చేస్తాడు. అతని కథ చెప్పి ఆమె మద్దతు సంపాదిస్తాడు. అతడు యమజను వెతకడం, వాళ్ళిద్దరూ కలవాలనుకోవడం, యముడు వాళ్ళిద్దరినీ కలవనీయక పోవడం వగైరాలతో మిగతా సినిమా నడుస్తుంది.

## తారాగణం

* నరేష్‌గా అల్లరి నరేష్
* యమజాగా రిచా పనాయ్
* సాయాజీ షిండే వంటి యముడు
* యమ భార్య అయ్యోగా రమ్య కృష్ణ
* నారదుగా నరేష్
* చిత్రగుప్తుడిగా కృష్ణ భగవాన్
* రాయల నాయుడుగా తనీకెల్లా భరణి
* నరేష్ తండ్రిగా చంద్ర మోహన్
* ధర్మవరపు సుబ్రమణ్యం
* సిల్క్ దాదాగా రఘు బాబు
* నరేష్ బావగా సత్య కృష్ణన్
* మాస్టర్ భరత్
* వరుణదేవాగా రత్న శేకర్ రెడ్డి
* బ్రహ్మగా చలపతి రావు
* షానూర్ సనా
* లోహిత్ కుమార్

## పాటలు

## మూలాలు


వర్గం:చంద్రమోహన్ నటించిన సినిమాలు
సకలతత్వార్థదర్పణము

**సకలతత్వార్థదర్పణము** 1925 సంవత్సరంలో పునర్ముద్రించబడిన వేదాంతశాస్త్ర నిఘంటువు. ఇందులో వేదాంతశాస్త్రంకు సంబంధించిన చాలా పదాలను చక్కగా నిర్వచించారు. దీనిని సందడి నాగదాసు రచించగా చెన్నపురిలోని బరూరు త్యాగరాయ శాస్త్రులు అండ్ సన్ వారి స్వకీయ గీర్వాణభాషారత్నాకర ముద్రాక్షరశాల యందు ముద్రించబడింది. సుమారు 214 పేజీలున్న ఈ గ్రంథము అప్పటి వెల ఒక రూపాయి మాత్రమే.

ఈ నిఘంటువు సకల ప్రజలకు అర్ధమయ్యే విధంగా వేదాంతశాస్త్రానికి సంబంధించిన తెలుగు పదాలు వాటి గురించి వివరణతో కూడిన అర్ధాన్ని అందించారు. అందువలన క్లిష్టమైన వేదాంతాల సారాన్ని అందుకోగలుగు తారని రచయితల ఆకాంక్ష.

## విషయసూచిక
; ప్రథమ నిరుక్తము :
# త్రిసంఖ్యా ప్రకరణము
# చతుస్సంఖ్యా ప్రకరణము
# పంచసంఖ్యా ప్రకరణము
; ద్వితీయ నిరుక్తము :
# షట్‌సంఖ్యా ప్రకరణము
# సప్తసంఖ్యా ప్రకరణము
# అష్టసంఖ్యా ప్రకరణము
# నవసంఖ్యా ప్రకరణము
# దశసంఖ్యా ప్రకరణము
# ఏకాదశసంఖ్యా ప్రకరణము
# ద్వాదశసంఖ్యా ప్రకరణము
# చతుర్దశసంఖ్యా ప్రకరణము
# పంచదశసంఖ్యా ప్రకరణము
# షోడశదశసంఖ్యా ప్రకరణము
# సప్తదశసంఖ్యా ప్రకరణము
# అష్టాదశసంఖ్యా ప్రకరణము
# ఏకోనవింశతిసంఖ్యా ప్రకరణము
# వింశతిసంఖ్యా ప్రకరణము
# ఏకవింశతిసంఖ్యా ప్రకరణము
# చతుర్వింశతిసంఖ్యా ప్రకరణము
# ద్వాత్రింశతిసంఖ్యా ప్రకరణము
; తృతీయ నిరుక్తము :
# సంఖ్యారహితశబ్ద ప్రకరణము
; చతుర్థ నిరుక్తము :

## ఇష్టదైవ స్తోత్రము

రాజయోగ విద్య వి
చారాత్మక జనపయోధీ చంద్రమ భవసం
సారాటవి సుచి లక్ష్మీ
నారాయణ నిన్ను నామనంబున దలతున్.


## కవిస్తుతి

సందడి రామాహ్వాయ ప్రియ నందనుడను విష్ణుభక్తి నైష్టికుడను సా
నందుడ నాగన నాముడ పొందగ వేదాంతవిధుల బొగడెడివాడన్.


## గ్రంథోత్పత్తి దేశకాలనిర్ణయము

సీ. శ్రీకరంబగు మర్త్యలోకంబునందున భరతఖండమున సిరులదనరు
బందరు విషయంబునందు నందిగ్రామ సీమలో మిక్కిలి చెలగుచున్న
జగ్గయ్యపేట కీశాన్యమం దున్న దబ్బాకుపల్లెను వురవరమునందు
వెలయు మరుత్పుత్రు వినుతించి శాలివాహనశకమున మతంగాంతరిక్ష

హస్తిశశిసంఖ్యనడువతటస్థమైన పార్థివాబ్దంబునందు సంభ్రమముతోడ
సకలతత్వార్థదర్పణసౌఙనొప్పు శాస్త్ర్రమును జెప్పబూనితి శౌరికృపను.


## మూలాలు

* ఇంటర్నెట్ ఆర్కీవులో సకలతత్వార్థదర్పణము యొక్క పి.డి.ఎఫ్. కాపీ.

వర్గం:నిఘంటువులు
వర్గం:1925 పుస్తకాలు
రామ్ పోతినేని

***రామ్ పోతినేని***, తెలుగు సినిమా నటుడు.

## వ్యక్తిగత జీవితం
రామ్ నిర్మాత "స్రవంతి" రవికిషోర్ తమ్ముడైన మురళి పోతినేని కొడుకు. హైదరాబాదులో పుట్టినా తన విద్యాభ్యాసం తమిళనాడులో చెన్నైలోని చెట్టినాడ్ విద్యాశ్రమం, సెంట్ జాన్ పాఠశాలలో చేసాడు.

## సినీ జీవితం
నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు. రామ్ నటించిన మొదటి చిత్రం దేవదాసు. ఇందులో ఇలియానా కథానాయిక. వై.వీ.ఎస్. చౌదరి దర్శకత్వం వహించిన ఈ చిత్రం 2006 జనవరి 11 న విడుదలై బాక్సాఫీసు వద్ద భారీ విజయాన్ని అందుకోవడమే కాక రామ్ కి ఫిలింఫేర్ సౌత్ - ఉత్తమ నూతన నటుడు అవార్డును అందించింది. తన రెండో చిత్రం సుకుమార్ దర్శకత్వం వహించిన జగడం. ఈ చిత్రం 2007 మార్చి 16 న విడుదలైంది. ఈ చిత్రం బాక్సాఫీసు వద్ద విఫలమైనప్పటికీ విశ్లేషకుల నుంచి ప్రశంసలు అందాయి. 2008 లో శ్రీను వైట్ల దర్శకత్వంలో జెనీలియా సరసన రెడీ చిత్రంలో నటించాడు. ఈ చిత్రం భారీ విజయాన్ని సొంతం చేసుకుంది. ఈ చిత్రంతో రామ్ పెద్ద హీరోల్లో ఒకడయ్యాడు.

2009 లో రెండు చిత్రాల్లో నటించాడు. ఒకటి బి.గోపాల్ దర్శకత్వంలో మస్కా. ఇందులో హన్సికా మోట్వాని, షీలా కథానాయికలు. మరో చిత్రం ఎం.శరవణన్ దర్శకత్వంలో గణేష్. ఇందులో కాజల్ అగర్వాల్ కథానాయిక. మస్కా ఓ మోస్తరు విజయం సాధించగా గణేష్ పరాజయం పాలైంది. కానీ ఈ రెండు చిత్రాల్లోనూ రామ్ తన నటనకు ప్రశంసలు సొంతం చెసుకున్నాడు. 2010 లో రామ్ శ్రీవాస్ దర్శకత్వంలో రామ రామ కృష్ణ కృష్ణ చిత్రంలో నటించాడు. ఇందులో ప్రియా ఆనంద్, బిందు మాధవి కథానాయికలు. ఈ చిత్రం కూడా ఓ మోస్తరు విజయాన్ని సొంతం చెసుకుంది. 2011 లో రామ్ సంతోష్ శ్రీనివాస్ దర్శకత్వంలో కందిరీగ చిత్రంలో నటించాడు. ఇందులో హన్సిక, అక్ష కథానాయికలు. ఈ చిత్రం బాక్సాఫీసు వద్ద భారీ విజయం సాధించింది.

2012 లో రామ్ ఏ.కరుణాకరన్ దర్శకత్వంలో ఎందుకంటే...ప్రేమంట! చిత్రంలో నటించాడు. ఇందులో తమన్నా కథానాయిక. భారీ అంచనాల మధ్య విడుదలైన ఈ చిత్రం భారీ పరాజయంగా నిలిచింది కానీ రామ్ మరియూ తమన్నాల నటనకు భారీ ఎత్తున ప్రశంసలు అందాయి. 2013 లో రామ్ భాస్కర్ దర్శకత్వంలో ఒంగోలు గిత్త చిత్రంలో నటించాడు. ఇందులో కృతి కర్బంధ కథానాయిక. ఈ చిత్రం బాక్సాఫీసు వద్ద పరాజయం పాలైంది. ఆ తరువాత రామ్ కె. విజయభాస్కర్ దర్శకత్వంలో దగ్గుబాటి వెంకటేష్ తో కలిసి హిందీ చిత్రం బోల్ బచ్చన్ తెలుగు పునః నిర్మాణం అయిన మసాలా లో నటించాడు. అది కూడా ఆశించిన విజయాన్ని ఇవ్వలేదు.2015 లో గోపిచంద్ మలినేని దర్శకత్వంలో పండగ చేస్కో చిత్తం తో మళ్ళీ విజయాన్ని అందుకున్నాడు. అదే సంవత్సరం శివమ్ అనే సినిమా తో భారీ ప్లాప్ అందుకున్నాడు.2016 లో కిశోర్ తిరుమల దర్శకత్వంలో నేను శైలజ సినిమా తో మరొక విజయాన్ని అందుకున్నాడు. ఆ సినిమా లో రామ్ నటన కి మంచి మార్కులు పడ్డాయి. మళ్ళీ అదే సంవత్సరం హైపర్ అనే సినిమా తో ఓ మోస్తరు విజయాన్ని అందుకున్నాడు. 2017 లో కిషోర్ తిరుమల దర్శకత్వంలో ఉన్నది ఒకటే జిందగి అనే సినిమా లో నటించాడు అది కూడా నిరాశ పరిచింది. ప్రస్తుతం త్రినాథరావు నక్కిన దర్శకత్వంలో హలొ గురు ప్రేమ కోసమే చిత్రంలో నటిస్తున్నాడు.

## నటించిన చిత్రాలు

## ప్రశంసలు

## మూలాలు

వర్గం:తెలుగు సినిమా నటులు
వర్గం:1987 జననాలు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు
ఎందుకంటే...ప్రేమంట!

**ఎందుకంటే... ప్రేమంట!** 2012 లో కరుణాకరన్ దర్శకత్వంలో విడుదలైన ప్రేమకథా చిత్రం. రామ్, తమన్నా ఇందులో ప్రధాన పాత్రలు పోషించారు. ఈ చిత్రానికి ఆధారం *జస్ట్ లైక్ హెవెన్* అనే హాలీవుడ్ చిత్రం.
## కథ
పారిశ్రామికవేత్తయైన కృష్ణారావు (సాయాజీ షిండే) కొడుకు రాం అల్లరి కుర్రాడు. బాధ్యతలు లేకుండా తిరుగుతుంటాడు. అతనిని దారిలో పెట్టడానికి, ధనం విలువ, కాలం విలువ తెలియజెప్పడానికి అతని తండ్రి తెలివిగా ప్యారిస్ లోని తన స్నేహితుడి ద్రాక్ష తోటల్లోకి పంపుతాడు. అక్కడ కూడా హాయిగా కాలం గడుపుదామన్న రాం కి రోజంతా పనులు చెబుతుంటే చేయలేక అక్కడ నుంచి పారిపోవడానికి ప్రయత్నిస్తాడు. అతను తెలివిగా అక్కడినుంచి బయట పడతాడు కానీ అతని పాస్ పోర్టు యజమాని దగ్గరే ఉండి పోతుంది. ఏం చేయాలో ఆలోచిస్తుండగా అతనికి స్రవంతి విచిత్రమైన పరిస్థితుల్లో తారసపడుతుంది. ఆమె తన సమస్యలు తీర్చిన తరువాత అతనికి అతనికి సాయం చేస్తున్నది కేవలం స్రవంతి ఆత్మ మాత్రమేననీ ఆమె శరీరం హైదరాబాదులోని ఓ ఆస్పత్రిలో కోమాలో ఉందని తెలుస్తుంది. అందుకు కారణాలు కూడా ఆమె వివరిస్తుంది. ఆమె సాయంతో హైదరాబాదు కు వెళ్ళిన రాం ఆమెను చంపాలని చూస్తున్నదేవరు? వారి నుంచి అతను ఆమెను ఎలా కాపాడుకున్నాడన్నదే మిగతా కథ.

## నటవర్గం
* రామ్
* స్రవంతిగా తమన్నా
* కృష్ణారావుగా సాయాజీ షిండే
* భారతీయ దౌత్య అధికారిగా సుమన్
* కోకా భాయ్ గా కోన వెంకట్ 
* కృష్ణారావు స్నేహితుడిగా నాగినీడు
* కళాశాల ప్రిన్సిపల్ గా బ్రహ్మానందం
* డీకేగా రిషి
* వంటవాడిగా/డీకే సహాయకుడిగా యనమదల కాశీ విశ్వనాథ్
* రఘుబాబు
* సుమన్ శెట్టి
* సత్య కృష్ణన్

## పాటల జాబితా
చిల్ ఔట్, రచన: రామజోగయ్య శాస్త్రి, గానం. విజయ్ ప్రకాష్ , ఆండ్రియా జెరేమి , బిగ్నిక్, మాయ   

నీ చూపులే , రచన: రామజోగయ్య శాస్త్రి, గానం.హరిహరన్, కె ఎస్ చిత్ర   

కికో గికో , రచన: రామజోగయ్య శాస్త్రి, గానం.క్రిష్ , రనిన రెడ్డి , రాహుల్ నంబియార్, మాయ    

సిండ్రెల్లా , రచన: శ్రీమణి, గానం.బెన్నీదయాళ్ , మేఘా, రాహుల్ నంబియార్    

ఎగిరి పోవే , రచన: రామజోగయ్య శాస్త్రి, గానం.చిన్మయి, హేమచంద్ర .

## సాంకేతికవర్గం

## మూలాలు

## బయటి లంకెలు
* 

వర్గం:బ్రహ్మానందం నటించిన సినిమాలు
భారతదేశంలో ఆర్థిక సరళీకరణ

**భారతదేశంలో ఆర్థిక సరళీకరణ** అనగా 1991 జూలై 24 నుండి అమలు చేసిన/చేస్తూ ఉన్న/చేయబోతున్న ఆర్థిక సంస్కరణలు. 1947లో స్వతంత్ర ప్రాప్తి అనంతరం భారత్ సోషలిస్టు విధానాలనే అవలంబించింది. 1966 లో మొదటి సారి,1985లో రెండవసారి సరళీకరణ ప్రయత్నాలు జరిగాయి. మొదటి ప్రయత్నం 1967 లో కొట్టివేయబడింది. దాని తర్వాత అదివరకు ఉన్న వాటి కంటే పటిష్ఠమైన సోషలిస్టు విధానాలను అవలంబించటం జరిగింది. రాజీవ్ గాంధీ చే 1985 లో చేయబడ్డ భారీ ప్రయత్నం 66 లో వలె కొట్టి వేయకున్ననూ 1987లో దానిని ఆపివేశారు. 1991 లో భారత్ ఎదుర్కొన్న బ్యాలెన్స్ ఆఫ్ పేమెంట్స్ (అంతర్జాతీయ చెల్లింపుల) సంక్షోభం వలన అంతర్జాతీయ ద్రవ్య నిధి (IMF) తో జరిగిన విమోచన ఒప్పందం (బెయిల్ ఔట్ డీల్) లో భాగంగా యూనియన్ బ్యాంక్ ఆఫ్ స్విట్జర్లాండ్‌కు 20 టన్నుల బంగారం, బ్యాంక్ ఆఫ్ ఇంగ్లండ్ కి 47 టన్నుల బంగారం చెల్లించవలసి వచ్చింది. దీనికి అదనంగా భారత్ సరళీకృత విధానాలను అవలంబించవలసిన అవసరం ఉన్నదని IMF సూచించింది. IMF సూచించిన అన్ని విధానాలలో చాలా వాటిని అవలంబించకున్ననూ, అందులోని కొన్నింటిని అప్పటి ప్రధాన మంత్రి పాములపర్తి వెంకట నరసింహారావు, అప్పటి ఆర్థిక మంత్రి అయిన మన్మోహన్ సింగ్ సరళీకృత విధానాలను అవలంబించటం మొదలు పెట్టారు. ఈ నియో-లిబరల్ విధానాలు ఆంతర్జాతీయ వాణిజ్యం, పెట్టుబడులు, నియంత్రణల సడలింపులు, ప్రైవేటీకరణ, పన్నుల సంస్కరణలు, ద్రవ్యోల్బణ నియంత్రణా చర్యలకు ద్వారాలు తీశాయి. అది మొదలు అధికారాంలో ఏ రాజకీయ పార్టీ ఉన్ననూ సరళీకరణ  దిశానిర్దేశం మొత్తానికి ఈ విధంగానే ఉంటూ వస్తున్నది. 1966, 1985 ల వలె కాంగ్రెస్ ప్రభుత్వం చే మాత్రమే కాకుండా 1991 లో మైనారిటీ ప్రభుత్వం చేపట్టిన సంస్కరణలు స్థిరత్వాన్ని ఆపాదించుకొంటూ వచ్చాయి. ఆర్థిక సంస్కరణలు, ఈ స్థిరత్వానికి కారణాలు ఇప్పటికీ చర్చనీయాంశాలుగా కొనసాగటం విశేషం.

2007 వ సంవత్సరానికి స్థూల దేశీయ ఉత్పత్తి అత్యధికంగా 9% నమోదు కావటంతో భారతదేశం సరళీకరణ, అత్యుత్తమ ఫలితాలు అందుకొన్నట్లైంది. దీనితో భారత్ ప్రపంచంలో అతివేగంగా ఎదుగుతోన్న ఆర్థిక శక్తులలో చైనా తర్వాతి ద్వితీయ స్థానంలో నిలబడింది. 2012 ప్రథమార్థానికి ఈ ఎదుగుదల బాగా తగ్గినది. **ఆర్గనైజేషన్ ఫర్ ఎకనామిక్ కో-ఆపరేషన్ అండ్ డెవలప్ మెంట్ (OECD) ** ఇచ్చిన ఒక నివేదిక ప్రకారం 7.5% సరాసరి పెరుగుదల దశాబ్ద కాలపు సరాసరి రాబడిని రెండింతలు చేస్తుందని, మరిన్ని సంస్కరణలు దీనిని వేగవంతం చేయగలవని సూచించింది.

భారత్ కంటే చాలా మునుపే, 1978లోనే సరళీకరణని మొదలుపెట్టటం వలనే చైనా ఎదుగుదల భారత్ కంటే ఎక్కువగా ఉందని అందుకే భారత సంకీర్ణ ప్రభుత్వాలు సరళీకరణను కొనసాగించాలని సూచించబడింది. ముఖ్యమైన అడ్డంకులు తొలగించటంతోనే *భారత్ ఆర్థిక వ్యవస్థ చైనా వలె సంవత్సరానికి 10 శాతం పెరిగేందుకు తోడ్పడుతుంది* అని ద మెక్ కింసీ క్వార్టర్లీ అభిప్రాయపడినది.

సరళీకరణ ఆర్థిక వృద్ధికై అవలంబించిన ఒక ప్రణాళిక మాత్రమే అనే అభిప్రాయం ఉంది. 1992 నుండి భారత్ లో నిరుపేద వర్గాలలో వినియోగం స్థిరంగా ఉండటం, సంపన్న వర్గాలలో వినియోగం పెరగటం వలన రాబడులలో అసమతుల్యత నెలకొన్నది.

2010 సంవత్సరానికి గాను ఇండెక్స్ ఆఫ్ ఎకనామిక్ ఫ్రీడం వరల్డ్ ర్యాంకింగ్స్ లో ఉన్న 179 దేశాలలో భారత్ కి 124వ స్థానం దక్కినది. ఆ క్రితం సంవత్సరానితో పోలిస్తే ఇది అభివృద్ధే.
## మూలాలు


వర్గం:భారతదేశ ఆర్థిక వ్యవస్థ
శివరాజు సుబ్బమ్మ

right|thumb|167x167px|శివరాజు సుబ్బమ్మ
**శివరాజు సుబ్బమ్మ** (1873 - 1948) భారత స్వాతంత్ర్య సమరయోధురాలు.

## జీవిత విశేషాలు
**శివరాజు సుబ్బమ్మ** 1873 సంవత్సరంలో వెలిచేరు కరణం గారింటిలో జన్మించింది. లక్ష్మీనారాయణను వివాహం చేసుకుంది. రాజమండ్రిలోని టి.నగర్‌లో నివాసం ఉండేది. ఆమె రాజమండ్రిలో శాసనోల్లంఘనోద్యమం లో పాల్గొని 1932 జనవరి 27 నుండి 6 నెలల పాటు వెల్లూరులో జైలుశిక్షను అనుభవించింది. జైలులో స్త్రీ ఖైదీలకు సత్సంగ కార్యక్రమాలు నిర్వహించేదని వీరితో పాటు శిక్ష పొందిన హైద్రాబాదు మాజీ మంత్రి సంగం లక్ష్మీబాయమ్మ రాసింది. ఆమె జైలులో ఉన్న సమయంలో అక్కడి వారికి స్వాతంత్ర్య పోరాటంపై ఉపన్యాసాలిచ్చేది. శ్రద్ధానంద ఘాట్‌లో దువ్వూరి సుబ్బమ్మ గారితో కల్సి, బ్రిటిష్ వారిని నిర్భయంగా విమర్శించేది. ఆమె నిస్వార్థ, నిరాడంబర జీవి. నిత్యం ఖద్దరు దుస్తులు ధరించేది. బ్రిటిష్ ప్రభుత్వానికి వ్యతిరేకంగా ప్రసంగాలు చేసింది. శివరాజు సుబ్బమ్మ తన బంధువులు లేదా స్నేహితుల ఇళ్ళలో ఏదైనా వివాహాలకు వెళ్ళినప్పుడు, ఆ ఫంక్షన్ లో ఆమె భాగవతం చదివి దాని అర్ధాన్ని చెబుతుండేది. అది విన్న వ్యక్తులు కొంత డబ్బు ఇచ్చేవారు, ఆమె ఆ డబ్బును పేద ప్రజలకు విరాళంగా ఇచ్చేది. ఆచరణయోగ్యమైన వైరాగ్య ధోరణి ఆమెలో ఉండేది.

## వ్యక్తిగత జీవితం
ఆమె లక్ష్మీనారాయణను వివాహం చేసుకొన్నారు. వీరికి ఇద్దరు కుమారులు, ఒక కుమార్తె. పెద్ద కుమారుడు డాక్టరు వెంకటరామారావు స్వాతంత్ర్య సమరయోధుడు, మునిసిపల్ కౌన్సిలర్. అతను జాతీయ పాఠశాలను కార్యదర్శిగా చిరకాలం సేవ చేసాడు. రెండవ కొడుకు సూర్యప్రకాశరావు, కుమార్తె తురగా రామలక్ష్మమ్మ.

ఆమె 1948లో మరణించింది.

## మూలాలు

వర్గం:1873 జననాలు
వర్గం:1948 మరణాలు
వర్గం:స్వాతంత్ర్య సమర యోధులు
పాతనాపురం

**పాతనాపురం**, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన రెవెన్యూయేతర గ్రామం.

## మూలాలు
బ్యాడ్ బాయ్

'బ్యాడ్ బాయ్' తెలుగు డబ్బింగ్ చిత్రం.2013 న సురాజ్ దర్శకత్వంలో వచ్చిన ఈ చిత్రంలో కార్తీ, అనుష్క, సుమన్ ముఖ్య పాత్రలు పోషించారు.ఈ చిత్రానికి సంగీతం దేవి శ్రీప్రసాద్ అందించారు.
## తారాగణం

* కార్తీ 
* అనుష్క 
* సుమన్ 
## సాంకేతిక వర్గం

* దర్శకుడు: సురాజ్ 
* సంగీతం: దేవీ శ్రీప్రసాద్ 
* కథ: సురాజ్  
* ఛాయ గ్రహణం: శరవణన్ 
* కూర్పు: కె.ఎల్.ప్రవీణ్ , ఎన్.బి.శ్రీకాంత్ 
* నిర్మాత: కె.ఇ.జ్ఞానవేల్ రాజా 
* నిర్మాణ సంస్థ: స్టూడియో గ్రీన్ 
* విడుదల:2013.

## మూలాలు

వర్గం:తమిళ అనువాద సినిమాలు
వర్గం:2013 తెలుగు సినిమాలు
చందా కొచ్చర్

*చందాకొచ్చర్ * (**జ **: 1961 నవంబరు 17) భారతదేశ రెండవ అతిపెద్ద బ్యాంకు, ప్రైవేటు సెక్టార్ లో మొదటి అతి పెద్ద బ్యాంకు ఐన ఐ.సి.ఐ.సి.ఐ బ్యాంకుకు ముఖ్య కార్యనిర్వహణాధికారిగా, నిర్వహణ అధ్యక్షురాలుగా విధులు నిర్వర్తిస్తున్నారు. 
## బాల్యము, విద్యాభ్యాసము
రాజస్థాన్ లోని జోధ్‌పూర్లో 1961 లో జన్మించారు. ప్రాథమిక విద్యాభ్యాసాన్ని అక్కడే సెయింట్ ఏంజెల్ సోఫియా పాఠశాలలో పూర్తిచేశారు. తర్వాత ముంబై జైహింద్ కళాశాల నుండి బి.ఎ . పూర్తి చేశారు. 1982 లో కాస్ట్ అకౌంటెంసీని పూర్తి చేశారు.
తర్వాత జమునాలాల్ బజాజ్ ఇన్స్టిటూట్ ఆఫ్ మేనేజ్‌మెంట్ స్టడీస్ నుండి మేనేజ్‌మెంట్ విద్యను పూర్తిచేశారు. విద్యాభ్యాసంలో తన ప్రతిభకు గానూ వివిధ పతకాలను గెలుచుకున్నారు.
## వ్యక్తిగత జీవితము
ఈవిడ ముంబైలో స్థిరనివాసం ఏర్పరచుకున్నారు. బిజినెస్ మేనేజ్‌మెంట్ లో తన సహాధ్యాయు, పవన శక్తి వ్యాపారవేత్త అయిన దీపక్ కొచ్చర్ ను వివాహం చేసుకుంది. వీరికి ఇద్దరు సంతానము. ఒక అమ్మాయి, ఒక అబ్బాయి.
## జీవన ప్రస్థానము
1984 లో ICICI (Industrial Credit and Investment Corporation Of India) సంస్థలో మేనేజ్‌మెంట్ ట్రైనీగా చేరింది. ఉద్యోగ తొలినాళ్ళలో సంస్థ యొక్క జౌళి, కాగితము, సిమెంటు విభాగాలలో పనిచేసింది.
1993 లో, కొత్త బ్యాంకు ప్రారంభించాలనుకున్నపుడు సంస్థ యాజమాన్యం ఈమెను సంస్థ బ్యాంకింగ్ కోర్ కమిటీకి బదిలీ చేసింది.1994 లో అసిస్టెంట్ మేనేజర్ గానూ, 1996 లో డిప్యూటీ మేనేజర్ గానూ పదోన్నతి సాధించింది. 1996 లో శక్తి (Power), టెలికాం, రవాణా విభాగాలలో సంస్థను బలోపేతం చేయడానికి ఏర్పాటైన బృందానికి నాయకత్వం వహించింది.1998 లో సంస్థ జనరల్ మేనేజర్ గా పదోన్నతి సాధించింది.1999 లో సంస్థ యొక్క ఈ-కామర్స్ విభాగాన్ని కూడా నిర్వహించింది. ఈమె నాయకత్వంలోనే సంస్థ రిటైల్ బ్యాంకింగ్ లో ప్రవేశించి, మనదేశంలోని ప్రైవేటు బ్యాంకులలో అగ్రగామిగా నిలిచింది. 2001 లో సంస్థ ఎగ్జిక్యూటివ్ డైరెక్టర్ గా బాధ్యతలు చేపట్టింది.

## పురస్కారములు
2005 నుండి ఫోర్బ్స్ పత్రిక అత్యంత శక్తివంతమైన మహిళా వ్యాపారవేత్తల జాబితాలో స్థానం సంపాదించుకుంటూనే ఉంది. 2009 లో ఫోర్బ్స్ పత్రిక **ప్రపంచ అత్యంత శక్తివంతమైన మహిళల ** జాబితాలో 20 వ స్థానం, 2010 లో అదే జాబితాలో 10వ స్థానానికి ఎగబాకింది.

బ్యాంకింగ్ రంగంలో ఈమె సేవలను గుర్తించిన భారతప్రభుత్వం  2010 లో ఈమెను పద్మభూషణ్ తో సత్కరించింది.

## బయటి లంకెలు

* అధికారిక వివరాలు 
* ఫోర్బ్స్ ఇండియా- చందాకొచ్చర్ విజయగాధ 
## మూలాలు


వర్గం:1961 జననాలు
వర్గం:పద్మభూషణ పురస్కారం పొందిన మహిళలు
వర్గం:జీవిస్తున్న ప్రజలు
కిల్లి కృపారాణి

**డాక్టర్ కిల్లి కృపారాణి ** ఒక భారతీయ రాజకీయ నాయకురాలు, వైద్యురాలు. శ్రీకాకుళం పార్లమెంటు నియోజకవర్గం నుండి 15 వ లోక్‌సభకు ప్రాతినిధ్యం వహిస్తున్నారు. కేంద్ర సమాచార, టెలీకమ్యూనికేషన్ల మంత్రిగా పనిచేస్తున్నారు.

## బాల్యము , విద్యాభ్యాసము
శ్రీకాకుళంలో 1965 నవంబరు 19 న కామయ్య, కౌసల్య దంపతులకు జన్మించింది. విశాఖపట్నం ఆంధ్ర వైద్య కళాశాల నుండి ఎం. బి. బి. ఎస్ పూర్తిచేసింది.

## రాజకీయ ప్రస్థానం
2004 లో జరిగిన పార్లమెంటు ఎన్నికలలో పోటీచేసి ఓడిపోయింది. కానీ 2009 ఎన్నికలలో నాలుగుసార్లు ఎ.పీగా గెలిచిన కింజరాపు ఎర్రన్నాయుడు పై భారీ మెజారిటీతో గెలిచి ప్రధాని మన్మోహన్ సింగ్ మంత్రివర్గంలో ఐటీ, కమ్యూనికేషన్ల శాఖ సహాయ మంత్రిగా బాధ్యతలు నిర్వహించింది. 2014లో ఆంధ్రప్రదేశ్ రాష్ట్ర విభజన అనంతరం కాంగ్రెస్​లోనే కొనసాగిన ఆమె 2019 సార్వత్రిక ఎన్నికల ముందు వైసీపీలో చేరి, 2019, 2024 ఎన్నికల్లో టికెట్ ఆశించగా, ఆమెకు టికెట్ దక్కకపోవడంతో తీవ్ర అసంతృప్తికి లోనైన ఆమె 2024 ఏప్రిల్ 3న వైసీపీకి రాజీనామా చేసి, ఏప్రిల్ 5న పీసీసీ అధ్యక్షురాలు షర్మిల సమక్షంలో కాంగ్రెస్ పార్టీలో చేరి 2024లో అసెంబ్లీ ఎన్నికలలో టెక్కలి నుండి పోటీ చేయనుంది.

## వ్యక్తిగత జీవితము
ఈవిడ వివాహము డాక్టర్ కిల్లి రామ్మోహన్ రావుతో 1985 జూన్ 12 న జరిగింది. వీరికి ఇద్దరు అబ్బాయిలు.

## సందర్శించిన దేశాలు
ఈమె బ్రిటన్, అమెరికా, వంటి దేశాలలో పర్యటించింది. ఆయా దేశాలలో భారత ప్రభుత్వం తరుపున అనేక సమావేశాలలో పాల్గొన్నది.

## బయటి లంకెలు
*పూర్తి వివరాలు
## మూలాలు


వర్గం:1965 జననాలు
వర్గం:15వ లోక్‌సభ సభ్యులు
వర్గం:తెలుగువారిలో వైద్యులు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:శ్రీకాకుళం జిల్లా మహిళా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన మహిళా లోక్‌సభ సభ్యులు
వర్గం:శ్రీకాకుళం జిల్లాకు చెందిన మహిళా కేంద్ర మంత్రులు
వర్గం:శ్రీకాకుళం జిల్లా మహిళా వైద్యులు
బారు

**బారు** తెలుగువారిలో కొందరి ఇంటిపేరు.

# బారు రాజారావు, స్వాతంత్ర్య సమరయోధులు.
# బారు అలివేలమ్మ, స్వాతంత్ర్య సమరయోధురాలు.
సలోని

**సలోని**(జననం 1987 జూన్ 1) ఒక భారతీయ సినీ నటి. పలు తెలుగు చిత్రాలలో కూడా నటించింది.
## నట జీవితము

## పురస్కారాలు
సైమా అవార్డులు: ఉత్తమ సహాయనటి

# 2012: బాడీగార్డ్

## బయటి లంకెలు
* 

వర్గం:1977 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు